bg ru ru ru bg mk bg bg bg bg ru bg bg bg ru bg ru bg ru hbs_cyr bg uk en bg bg bg bg bg bg bg bg en bg bg bg bg bg bg bg bg bg bg bg bg bg bg bg en bg bg bg bg bg bg bg bg bg bg bg bg bg bg nl bg en bg en en en bg bg bg bg bg bg mk hbs_cyr bg bg ru bg bg bg bg bg bg bg bg ru mk bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg ru ru ru ru ru ru ky fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en bg en bg bg bg bg bg bg bg bg ru ru bg
Шест комбайна жънат в нивите на Делгянски, щъркели ходят след тях-Агро Пловдив
Дейности на двора и във фермата
Моят живот – моята ферма, репортажи
Последен бюлетин за растителна защита
„Нашето производство не е нито 100% ноу-тил, нито 100% конвенционално. То е … успешно“, казва Венелин Делгянски
Сутрин в 8:30 часа шест комбайна на фамилията Делгянски се строяват в челото на нивата между градовете Раковски и Брезово и жътвата тръгва. Наблизо чакат ремаркетата. На пътя е спрял малък трактор с водоноска, която играе като пожарен автомобил.
Самата организация за струпване на цялата тази тежка техника си има нужда от главнокомандващ, който организира дислокацията на машините. И е насрещна, ако се появи проблем. Това е Венелин Делгянски. Той е и тук, и там. Поддържа връзка по телефона с комбайнерите. Ако нещо се повреди, разглежда машината и прави каквото трябва. Слънцето пече в този горещ като включена фурна юли, ама на кого му пука колко градуса е навън.
„Работиш, работиш, работиш … Хвърляш средства, хвърляш… А после жътвата ти казва всичко. Ние живеем за този месец-два, когато жънем“, споделя Венелин.
Шестте комбайна не тръгват едновременно, както би поискал един човек на точния ред. Първият е пристигнал по-рано, за да изжъне с няколко курса в началото на полето, за отвори място за маневри за другите пет.
всички комбайни пълзят напред и след тях се вдига прахоляк, хвърчи ситна слама и виждаш посоката на вятъра.
После на нивата се наместват тракторите с ремаркетата. Ремаркетата общо са четири, но за да не се струпват на това голямо поле, което заради гигантските машини вече изглежда тясно, са докарани две.
„Едно ремарке се пълни за 20 минути. То е 30 кубика и събира зърното от бункерите на 2,5 комбайна. Обемът на един комбайнерски бункер е 14 500 литра, което е около 11 000 кг“, обяснява Венелин.
Тракторите откарват ремаркетата по-надолу към един страничен път в ниското. Там зърното се претоварва в камиони, които тръгват към базата на хлебозавода „Симид“ в село Труд.
Когато комбайните се отдръпнат по-навътре в пшеничното поле, идват щъркелите. Правят отвисоко няколко кръга, снишават се постепенно и накрая тръгват по земята. Като с пинсети хващат всичко, което се движи – мишки, бръмбари и други насекоми.
„Добивите са според това, което сме направили през годината, плюс навременните дъждове в най-важните моменти от вегетацията на пшеницата. Направихме всичко необходимо, даже малко повече“, казва Венелин Делгянски.
биологично активни вещества, които да направят почвата по-плодородна,
растенията да се хранят по-добре, да имат висок имунитет, така че да се самопредпазват, доколкото могат, от болести.
„Така правим  едно фунгицидно третиране по-малко и намаляваме торовите норми“, описа как работи вкараната органика зърнопроизводителят.
Той обаче уточни, че натрупването на повече хумус в почвата е дълъг процес, който изисква да вкарваш органични продукти поне 5 до 7 години, докато решиш да намалиш или спреш торенето.
„Нашето производство не е нито 100% ноу-тил, нито 100% конвенционално. То е … успешно. Правим това, което трябва да правим. Гледаме да прилагаме това, което работи добре при нашите условия“, посочи Делгянски.
„Бяхме от първите, които приложиха ноу-тил в България, но не можем да кажем: „Това е панацеята! Това е решението!““
Една трета от пшениците в стопанството на семейство Делгянски са български сортове.
Венелин пред полето с български сорт пшеница
„Добре се представиха тази година“, е преценката на Венелин. „Разликата между западните и българските сортове е 10%, даже на места и по-малко. В България не се стимулира отглеждането на хлебни пшеници, защото цените им са едва с 2-3 стотинки на килограм по-високи. А хлебната пшеница може да даде 100-150 кг разлика в минус на добива. 100 кг по 35 стотинки са си 35 лева…“
„И все пак съм доволен от българските сортове, защото дават сигурност. Когато от 15 април до 30 май не падна и капка дъжд, родните сортове се държаха по-добре от западните. Западните се свиха, класовете им станаха като шушулки. Дъждът в края на май беше много решаващ, защото тогава пшеницата беше в млечна зрялост. Ако го нямаше онзи дъжд, средният добив щеше да е с поне 300 килограма надолу. От българските сортове си знаеш, че ако е суша, 450-500 кг/дка ще си ги ожънеш, те са сигурни. А и имат много голям потенциал.“
След сушата, една от най-големите опасности за реколтата, са пожарите. Венелин Делгянски разказва, че наскоро мълния подпалила узрялата пшеница. 30 декара пламнали насред полето, но докато се разбере къде точно гори, завалял силен дъжд и спасил от огъня 1200 декара с пшеница в съседство.
Зърнопроизводителят добави, че засега реколтата от слънчоглед се очертава да е добра заради много юнски валежи.
В стопанството се отглежда и царевица при неполивни условия.
„Мястото и сортовете са избрани внимателно. Въпреки че не поливаме, получаваме по 700-800 кг от декар“, каза Венелин Делгянски.
И разказа, че някога цялото землище е било поливно. Но сега никой не ползва водата на „Напоителни системи“ по няколко причини.
Поливането е гравитачно, което означава некачествено и с много загуба на вода. Защото водата търси ниските места и някъде полива, другаде не.
Освен това е и скъпа. Държавната фирма иска по 22 лева на декар за еднократна поливка. Само че тази култура трябва да се полее два-три пъти през вегетацията. Така цената надхвърля 50 лева за декар.
Другото дразнещо нещо е, че ако производител от Раковски си поръча поливна вода, тя се спуска по Главния напоителен канал от язовир Пясъчник. По пътя до землищата на Раковски-Брезово всеки земеделец отваря крановете и започва да полива без да плаща.
Затова земеделците от този район не ползват услугите на „Напоителни системи“, освен ако не са производители на ориз.
В 22 часа работният ден на комбайнерите ще приключи. Дотогава се очаква да са ожънали 2 хиляди декара.
Ако всичко върви по план, след 12 дни пшеницата на Делгянски ще е прибрана.
Tags: Венелин Делгянски, жътва, Раковски
Email (will not be published) (required)
Уведомявай ме за коментари по електронната поща.
Вие може да се абонирате без да коментирате.
Цени на тържища и борси
Цени на тържище „Родопи 95″
Млечните ферми на Америка
ПРСР 2014-2020 – библиотека
Национална програма за подпомагане на лозаро-винарския сектор (2019-2023г.)
Минимални добиви плодове и зеленчуци за участие в обвързано подпомагане 2017-2020
Критерии за подбор на проекти по мярка 4.2
Новата и старата Наредба №9 за прилагане на подмярка 4.1
Наредба №13 за прилагане на мярка 2.1 за консултантските услуги
Общини, дефинирани като „селски райони“
Общини, които попадат в нитратно уязвимите зони
Списък на застрашените от изчезване редки породи животни
Списък на застрашените от изчезване местни сортове
Най-важното за мярка 6.3 „Стартова помощ за малките стопанства“
Таблица за изчисляване на икономическия размер на земеделските стопанства (2021 г.)
Агро практики през септември
Последен бюлетин за растителна защита
Един сладкар редовно купувал от местния фермер по 1 килограм масло. При една поредна покупка си казал: "Никога не претеглям маслото на фермера дали е точно едно кило. Сега ще го направя."
Проверката обаче показала, че маслото тежи по-малко от килограм.
Сладкарят се ядосал, отишъл при кмета и му се оплакал, че фермерът го лъже с грамажа.
Тогава фермерът бил извикан на разпит.
"Вие мамите собственика на сладкарницата" - казал сурово кметът.
Фермерът се объркал. "Но ... маслото тежи един килограм", рекъл той.
"Не е вярно" - отвърнал кметът. "Сладкарят го е претеглил и е видял, че е по-леко."
Фермерът се свил още повече и промълвил: "Господине, аз нямам тежести за измерване."
"А как тогава решихте, че маслото е един килограм", попитал кметът.
"Днес купих един килограм сладкиши от сладкаря" - обяснил фермерът. "Сложих ги на едната теглилка, а на другата поставих масло, докато се изравнят везните."
Като чул обяснението, на сладкаря му станало неудобно, че измамата му е разкрита и бързо си тръгнал.
Увеличава се разликата между средните заплати в земеделието и останалите отрасли
Средната брутна заплата в
Днес е последен ден за подаване на коригиращи декларации в НАП
Над 1,1 млн. физически и
Агрометеорология: Влажен октомври с прозорци за обработки, сеитба, растителна защита
5 фонда предлагат дялови инвестиции в проекти на земеделци: Фондът дава капитал и става съдружник
Министърът на иновациите и
При наводненията в Карловско и Трилистник са засегнати близо 4500 дка земеделски земи
За 400 домакинства Българският
Абонирайте се по имейл
Запишете се, за да получавате новостите на електронната си поща.
Асоциация на земеделските производители в България
Българска агенция по безопасност на храните
Българска организация на производителите на оранжерийна продукция
Изпълнителна агенция по лозата и виното
Министерство на земеделието и храните
Национална асоциация на зърнопроизводителите
Посетете ни във Фейсбук
Всички права запазени! Възпроизвеждането на цели публикации или части от тях от © Agroplovdiv.bg са обект на интелектуална собственост на Агро Пловдив ЕООД.